Document ID: 32001D0887

Reference:
EUR-Lex - 32001D0887 - LV
Svarīgs juridisks paziņojums
|
32001D0887
Oficiālais Vēstnesis L 329 , 14/12/2001 Lpp. 0001 - 0002
Padomes Lēmums(2001. gada 6. decembris)par eiro aizsardzību pret viltošanu(2001/887/TI)EIROPAS SAVIENĪBAS PADOME,ņemot vērā Līgumu par Eiropas Savienību, jo īpaši tā 31. pantu un 34. panta 2. punkta b) apakšpunktu,ņemot vērā Francijas Republikas iniciatīvu [1],ņemot vērā Eiropas Parlamenta atzinumu [2],tā kā:(1) Padomes Regula (EK) 974/98 (1998. gada 3. maijs) par eiro ieviešanu [3] nosaka, ka eiro skaidrā naudā ieviešams apgrozībā no 2002. gada 1. janvāra, un uzliek iesaistītajām dalībvalstīm pienākumu nodrošināt piemērotas sankcijas par eiro banknošu un monētu atdarināšanu un viltošanu.(2) Eiro aizsardzības pasākumi, kas ieviesti ar iepriekšējiem dokumentiem, ir jāpapildina un jāstiprina ar noteikumiem, kas nodrošina ciešu sadarbību starp dalībvalstu kompetentajām iestādēm, Eiropas Centrālo banku, valstu centrālajām bankām, Eiropolu un Eurojust, lai novērstu likumpārkāpumus, kas saistīti ar eiro viltošanu.(3) Padome ir pieņēmusi Pamatlēmumu 2000/383/TI (2000. gada 29. maijs) par pastiprinātu aizsardzību, izmantojot kriminālsodus un citas sankcijas, pret naudas viltošanu saistībā ar eiro ieviešanu [4].(4) Padome ir pieņēmusi Regulu (EK) Nr. 1338/2001 (2001. gada 28. jūnijs), ar kuru paredz pasākumus, kas vajadzīgi eiro aizsardzībai pret viltošanu [5], un Regulu (EK) Nr. 1339/2001 (2001. gada 28. jūnijs), ar ko uz dalībvalstīm, kuras nav pieņēmušas eiro kā vienotu valūtu, attiecina Regulu (EK) Nr. 1338/2001, ar kuru paredz pasākumus, kas vajadzīgi eiro aizsardzībai pret viltošanu [6],IR PIEŅĒMUSI ŠO LĒMUMU.1. pantsDefinīcijasŠajā lēmumā:a) "viltotas banknotes" un "viltotas monētas" ir banknotes un monētas, kas noteiktas par tādām ar Regulas (EK) Nr. 1338/2001 2. pantu;b) "viltošana un ar eiro viltošanu saistīti likumpārkāpumi" ir Padomes Pamatlēmuma 2000/383/TI 3. līdz 5. pantā aprakstītā rīcība, kas saistīta ar eiro viltošanu;c) "kompetentās iestādes" ir iestādes, kuras dalībvalstis izraudzījušās, lai centralizētu informāciju, jo īpaši valstu centrālie biroji, un atklātu, izmeklētu un sodītu viltošanu un ar eiro viltošanu saistītos pārkāpumus;d) "Ženēvas Konvencija" ir 1929. gada 20. aprīļa Ženēvas Starptautiskā konvencija par naudas viltošanas novēršanu un tās protokoli;e) "Eiropola Konvencija" ir 1995. gada 26. jūlija Konvencija par Eiropas Policijas biroja izveidi [7].2. pantsNaudas zīmju un monētu ekspertu analīzeDalībvalstis nodrošina, ka izmeklēšanā, kas attiecas uz viltošanu un ar eiro viltošanu saistītiem pārkāpumiem,a) vajadzīgās ekspertu analīzes banknotēm, par kurām ir aizdomas, ka tās ir viltotas, veic Valsts analīzes centrs (VAC), kurš izraudzīts vai izveidots atbilstoši Regulas (EK) Nr. 1338/2001 4. panta 1. punktam; unb) vajadzīgās ekspertu analīzes monētām, par kurām ir aizdomas, ka tās ir viltotas, veic Monētu valsts analīzes centrs (MVAC), kurš izraudzīts vai izveidots atbilstoši Regulas (EK) Nr. 1338/2001 5. panta 1. punktam.3. pantsEkspertu analīžu rezultātu pārsūtīšanaDalībvalstis nodrošina, ka to analīžu rezultāti, ko veikusi VAC un MVAC saskaņā ar 2. pantu, tiek darīti zināmi Eiropolam saskaņā ar Eiropola Konvenciju.4. pantsPienākums sniegt informāciju1. Dalībvalstis nodrošina, ka Ženēvas Konvencijas 12. pantā minētie valstu centrālie biroji saskaņā ar Eiropola konvenciju sniedz Eiropolam informāciju par viltošanas un ar eiro viltošanu saistītu pārkāpumu izmeklēšanu, arī no trešām valstīm iegūtu informāciju. Dalībvalstis un Eiropols sadarbojas, lai noteiktu, kāda informācija ir jāsniedz. Informācijā iekļauj vismaz ziņas par iesaistītajām personām, ziņas par pārkāpumiem, apstākļiem, kādos pārkāpumi atklāti, aizturēšanas iemesliem un saistību ar citām lietām.2. Dalībvalstu kompetentās iestādes attiecīgā gadījumā izmeklēšanā, kas attiecas uz viltošanu un ar eiro viltošanu saistītiem pārkāpumiem, izmanto iespējas, ko piedāvā Tiesu iestāžu sadarbības pagaidu iestāde, un pēc tam sadarbības iespējas, ko pēc tā izveides piedāvā Eurojust, saskaņā ar noteikumiem, kuri paredzēti Tiesu iestāžu sadarbības pagaidu iestādes un Eurojust izveides dokumentos.5. pantsStāšanās spēkāŠis lēmums stājas spēkā dienā, kad to publicē Eiropas Kopienu Oficiālajā Vēstnesī.Briselē, 2001. gada 6. decembrīPadomes vārdā —priekšsēdētājsM. Verwilghen[1] OV C 75, 7.3.2001., 1. lpp.[2] Atzinums sniegts 2001. gada 23. oktobrī (Oficiālajā Vēstnesī vēl nav publicēts).[3] OV L 139, 11.5.1998., 1. lpp.[4] OV L 140, 14.6.2000., 1. lpp.[5] OV L 181, 4.7.2001., 6. lpp.[6] OV L 181, 4.7.2001., 11. lpp.[7] OV C 316, 27.11.1995., 2. lpp. Konvencija, kurā jaunākie grozījumi izdarīti ar 2000. gada 30. novembra Protokolu (OV C 358, 13.12.2000., 2. lpp.).--------------------------------------------------

Summary:
Euro aizsardzība pret viltošanu
Euro aizsardzība pret viltošanu
KOPSAVILKUMS:
Lēmums 2001/887/TI par euro aizsardzību pret viltošanu
KĀDS IR ŠĪ LĒMUMA MĒRĶIS?
              
Šī lēmuma mērķis ir nodrošināt, ka izmeklēšanā, kas attiecas uz euro viltošanu, banknotēm, par kurām ir aizdomas, ka tās ir viltotas, tiek veikta saskaņota un efektīva analīze, un ka informācija tiek nosūtīta visām ES valstīm.
SVARĪGĀKIE ASPEKTI
              
Saistībā ar euro ieviešanu 2002. gada 1. janvārī ar šo lēmumu papildināja virkni esošo noteikumu par euro aizsardzību pret viltošanu, proti:
Padomes Pamatlēmumu 2000/383/TI, kuru aizstāja ar Direktīvu 2014/62/ES, par euro un citu valūtu krimināltiesisko aizsardzību pret viltošanu;
Padomes Regulu (EK) Nr. 1338/2001, ar kuru paredz pasākumus, kas vajadzīgi euro aizsardzībai pret viltošanu.
ES valstis nodrošina, ka euro viltošanas gadījumu izmeklēšanas procesā valstu analīzes centri (VAC) veic vajadzīgās ekspertu analīzes euro banknotēm, par kurām ir aizdomas, ka tās ir viltotas, savukārt monētu valsts analīzes centri (MVAC) šīs analīzes veic monētām, par kurām ir aizdomas, ka tās ir viltotas. ES valstis šo ekspertu analīžu rezultātus nosūta Eiropolam (Eiropas Policijas birojam).
ES valstu centrālie biroji, kas atbild par izmeklēšanu, kas attiecas uz euro viltošanu un ar euro viltošanu saistītiem pārkāpumiem, Eiropolam sniedz informāciju par to veikto izmeklēšanu, kā arī no ārpussavienības valstīm iegūtu informāciju. Tiek nosūtīta vismaz šāda informācija:
ziņas par iesaistītajām personām;
ziņas par pārkāpumiem;
apstākļi, kādos pārkāpumi atklāti;
aizturēšanas iemesli;
saistība ar citām lietām.
Lai sadarbotos izmeklēšanā, kas attiecas uz viltošanu un ar euro viltošanu saistītiem pārkāpumiem, ES valstu kompetentās iestādes izmanto iespējas, ko piedāvā Eurojust.
Ar Komisijas Lēmumu 2005/37/EC izveido Eiropas Tehnikas un zinātnes centru, kura uzdevums ir pasargāt euro monētas no viltošanas. Šajā nolūkā tas analizē un klasificē viltotas euro monētas un sniedz palīdzību valstu iestādēm.
KOPŠ KURA LAIKA ŠIS LĒMUMS IR PIEMĒROJAMS?
              
Tas ir piemērojams kopš 2001. gada 14. decembra.
KONTEKSTS
              
Plašāka informācija:
Viltošanas apkarošana (Eiropas Komisija);
Pretviltošana (Eiropas Centrālā banka).
PAMATDOKUMENTS
            
Padomes Lēmums 2001/887/TI (2001. gada 6. decembris) par euro aizsardzību pret viltošanu (OV L 329, 14.12.2001., 1.–2. lpp.)
Lēmuma 2001/887/TI turpmākie grozījumi ir iekļauti pamattekstā. Šai konsolidētajai versijai ir tikai dokumentāla vērtība.
SAISTĪTIE DOKUMENTI
            
Padomes Regula (EK) Nr. 1338/2001 (2001. gada 28. jūnijs), ar kuru paredz pasākumus, kas vajadzīgi euro aizsardzībai pret viltošanu (OV L 181, 4.7.2001., 6.–10. lpp.)
Skatīt konsolidēto versiju.
Komisijas Lēmums 2005/37/EK (2004. gada 29. oktobris), ar ko izveido Eiropas Tehnikas un zinātnes centru (ETZC) un paredz tehnisko pasākumu koordinēšanu nolūkā pasargāt euro monētas no viltojumiem (OV L 19, 21.1.2005., 73.–74. lpp.)
Eiropas Parlamenta un Padomes Direktīva 2014/62/ES (2014. gada 15. maijs) par euro un citu valūtu krimināltiesisko aizsardzību pret viltošanu un ar ko aizstāj Padomes Pamatlēmumu 2000/383/TI (OV L 151, 21.5.2014., 1.–8. lpp.)
Pēdējo reizi atjaunots: 03.04.2017